Sąlygų priedas Nr. 3
(PROJEKTAS)
PIRKIMO – PARDAVIMO SUTARTIS NR. ________
2025 m. ___________ mėn. ___ d. 

Vilnius

VšĮ Nacionalinis kraujo centras, įstaigos kodas 126413338, atstovaujama direktoriaus Daumanto Gutausko, veikiančios pagal įstaigos įstatus (toliau – Pirkėjas), iš vienos pusės, ir

„____________“, įmonės kodas _____________, atstovaujama _____________, veikiančio (-s) pagal _____________ (toliau – Pardavėjas), iš kitos pusės, 

kartu vadinamos Šalimis, o kiekviena atskirai vadinamos Šalimi, sudarė šią pirkimo – pardavimo sutartį (toliau vadinama – Sutartis):

I. SUTARTIES DALYKAS

1. Sutartis sudaryta skelbiamos apklausos būdu įvykdžius mažos vertės „Konservuoto kraujo svarstyklės - maišytuvai“ viešąjį pirkimą, ID. ________, kuriame ekonomiškai naudingiausias pasiūlymas išrinktas pagal kainą. Pirkimas įvykdytas vadovaujantis Lietuvos Respublikos viešųjų pirkimų įstatymu (toliau – VPĮ) bei susijusiais teisės aktais, taip pat Lietuvos Respublikos civiliniu kodeksu, kitais pagal pirkimo pobūdį taikomais teisės aktais bei skelbiamos apklausos sąlygomis.

2. Sutartimi Pardavėjas įsipareigoja, vadovaudamasis Pirkimo dokumentų sąlygomis, įskaitant Sutartį ir techninę specifikaciją, perduoti Pirkėjui nuosavybės teise 6 (šešis) vienetus elektroninių svarstyklių – maišyklių, gamintojas ____________ (toliau – Prekės), kurios visiškai atitinka Sutarties, įskaitant jos priedus, reikalavimus, o Pirkėjas įsipareigoja priimti kokybiškas ir laiku pristatytas Prekes ir už jas sumokėti Sutartyje nustatytomis sąlygomis ir tvarka. 

3. Pagal Sutartį tiekiamų Prekių pavadinimai, įkainiai ir Prekių charakteristikos nurodyti Sutarties 1 priede. 

4. Sutartis yra vientisas ir nedalomas dokumentas, kurį sudaro toliau išvardinti dokumentai: techninė specifikacija (su pirkimo procedūrų metu Pirkėjo atliktais paaiškinimais ir patikslinimais bei priedais, jei jie pridedami), Sutartis su visais jos priedais; kiti Pirkimo dokumentai (toliau Sutartyje šiame punkte nurodyti dokumentai kartu vadinami Sutartimi).

5. Sutarties aiškinimo tikslais nustatoma tokia dokumentų prioriteto tvarka: Techninė specifikacija, Sutartis, kiti Pirkimo dokumentai. Pardavėjo teikiamas pasiūlymas, papildomi dokumentai, instrukcijos, grafikai, tvarkos ir pan., prieštaraujantys VPĮ ir (ar) šiame punkte nurodytiems dokumentams, laikomi negaliojančiais ta dalimi, kiek neatitinka teisinio viešųjų pirkimų reguliavimo ar prieštarauja šiame punkte nurodytiems dokumentams. Jei Sutarties dokumentuose yra neaiškumų ar prieštaravimų, taisyklės, nustatytos aukštesnės galios Sutarties dokumente, visuomet yra laikomos pakeičiančiomis žemesnės galios Sutarties dokumente nustatytas analogiškas taisykles nuo Sutarties įsigaliojimo dienos.

II. KAINODARA IR ATSISKAITYMAS

6. Bendra Sutarties kaina su PVM yra ____________ EUR (__________ eurų, ___ euro ct.), kurią sudaro:
6.1. Sutarties kaina be PVM – _________ Eur (__________ eurų, ___ euro ct.).
6.2. PVM (21 %) – _______ Eur (__________ eurų, ___ euro ct.). 

7. Vadovaujantis Kainodaros taisyklių nustatymo metodika, Sutarčiai taikomas fiksuotos kainos kainodaros būdas. Į kainą Pardavėjas privalo įskaičiuoti visus mokesčius ir kaštus, susijusius su tinkamu, savalaikiu sutartinių įsipareigojimų vykdymu, įskaitant Prekes, jų tiekimo, kvalifikavimo, aptarnavimo, remonto, tiekimo, diegimo, atnaujinimo bei susijusias medžiagas / priemones / papildomą  įrangą, taip pat išlaidas, susijusias su mokesčių mokėjimu bei kitų Pardavėjo kaip rinkos dalyvio, darbdavio atliekamus mokėjimus ir mokamus mokesčius, kainų rinkoje pasikeitimo rizikos ir kitus galimus kaštus, kurie nurodyti Sutartyje arba yra galimi, atsižvelgiant į Sutarties pobūdį ir trukmę. 

8. Kaina Sutarties galiojimo laikotarpiu negalės būti keičiamas jokiais pagrindais, išskyrus atvejį, jeigu pasikeistų Lietuvos Respublikoje galiojančiuose teisės aktuose nustatytas PVM, kurio apmokestinimo objektu yra laikomas pirkimo objektas, tarifas. PVM yra apskaičiuojamas galiojančių teisės aktų nustatyta tvarka, taikant PVM tarifą, galiojantį prievolės apskaičiuoti PVM atsiradimo momentu. Įkainio peržiūra įforminama susitarimu, kuris yra neatskiriama Sutarties dalis. 

9. Pirkėjas už gautas kokybiškas, Sutarties, įskaitant techninėje specifikacijoje, nurodytus reikalavimus atitinkančias Prekes atsiskaito po tinkamai atlikto Prekių kvalifikavimo, Pirkėjui patvirtinus kvalifikavimo dokumentus (abipusiai suderintus protokolus ir užpildytas ataskaitas). Pardavėjas turi teisę pateikti PVM sąskaitą faktūrą (toliau – Sąskaita) atsiskaitymui tik po šiame punkte nurodytų veiksmų atlikimo, Pirkėjui patvirtinus Prekių kokybę, atitikimą Sutarties, įskaitant techninės specifikacijos, reikalavimams bei Pardavėjui atlikus visus Prekių paruošimo darbui veiksmus (kvalifikavimą ir kt.).
10. Pirkėjas už kokybiškas ir Sutarties, įskaitant priedus, reikalavimus atitinkančias Prekes atsiskaito Pardavėjui pristačius užsakytą Prekių kiekį, po akto ar kito lygiaverčio dokumento pasirašymo ir Pardavėjo (PVM) sąskaitos faktūros (toliau – sąskaita) pateikimo Pirkėjui. Atsiskaitymas įvykdomas per 30 (trisdešimt) kalendorinių dienų nuo tinkamai užpildytos ir pateiktos sąskaitos gavimo dienos, pervedant lėšas į Pardavėjo Sutartyje nurodytą banko sąskaitą.
11. Pardavėjas sąskaitą Pirkėjui privalo pateikti VPĮ 22 str. 3 d. nustatyta tvarka per sąskaitų administravimo bendrąją informacinę sistemą „SABIS“ ir el. paštu: g.jug@kraujodonoryste.lt. Pardavėjas įsipareigoja sąskaitoje nurodyti tuos pačius pavadinimus, kurie yra nurodyti Sutartyje, užrašyti ant sąskaitos Sutarties numerį ir datą, pagal kurią parduodamos Prekės. 
12. Jei sąskaita pateikiama su trūkumais, Pirkėjas turi teisę tokios sąskaitos nepriimti, o Pardavėjas įsipareigoja per 2 (dvi) darbo dienas pašalinti trūkumus ir pateikti Pirkėjui tinkamai užpildytą sąskaitą. Atsiskaitymo terminas skaičiuojamas nuo tinkamai užpildytos sąskaitos gavimo dienos.
III. PREKIŲ KOKYBĖ IR GARANTIJOS

13. Pardavėjas garantuoja, kad:
13.1. parduodamos Prekės atitinka visus pirkimo sąlygų, įskaitant techninės specifikacijos, reikalavimus, Lietuvos Respublikoje bei tarptautinėje rinkoje galiojančius techninius standartus ir kitus norminius teisės aktus, taikomus tokio pobūdžio Prekėms ir įrangai;
13.2. Prekės yra naujos, nenaudotos;
13.3. Prekės pristatomos sukomplektuotos;
13.4. Prekės pristatomos saugiai, įpakuotos, uždengtos, paženklintos, atsižvelgiant į jų pobūdį ir transportavimo saugumo sąlygas;

13.5. Pardavėjo lėšomis bus atliktas perkamų Prekių kvalifikavimas Techninėje specifikacijoje (Sutarties priedas Nr. 1) nustatyta tvarka ir terminais;
13.6. garantinio laikotarpio metu, nemokamai atliekama Prekių periodinė techninė priežiūra (pagal gamintojo rekomendacijas) ir remonto darbai. Visą Prekės garantijos galiojimo laikotarpį, visas išlaidas dėl Prekių periodinės techninės priežiūros ir remonto darbų (įskaitant transportavimą, darbo jėgą, medžiagas, detales ir kt.) prisiima Pardavėjas;
13.7. Prekėms suteikiama ne mažiau kaip 24 (dvidešimt keturių) mėnesių garantija nuo sąskaitos faktūros pateikimo datos;
13.8. visą Prekių garantinį laikotarpį bus teikiamos nemokamos kvalifikuotų specialistų konsultacijos, pagalba visais klausimais, susijusiais su Prekių kokybišku darbu;

13.9. Pirkėjo darbuotojai bus apmokyti dirbti su Prekėmis ir jiems bus išduoti tai patvirtinantys dokumentai;

13.10. garantiniu laikotarpiu, po Prekių kritinio gedimo remonto, bus atliekamas rekvalifikavimas. Rekvalifikavimas atliekamas Pardavėjo sąskaita;

13.11. Sutarties sudarymo metu nėra paslėptų trūkumų, dėl kurių Prekių nebūtų galima naudoti pagal jų paskirtį;
13.12. turi teisę parduoti Sutartyje numatytas Prekes, Prekės priklauso Pardavėjui nuosavybės teise arba yra dokumentas, patvirtinantis Pardavėjo teisę parduoti Prekes;
13.13. teisė disponuoti Prekėmis yra neapribota, Prekės nėra areštuotos ir nėra teisinio ginčo objektas;
13.14. visą Sutarties galiojimo laikotarpį Pardavėjas ar jo pasitelkti ūkio subjektai dėl atitikimo kvalifikacijos reikalavimams (toliau – ūkio subjektai) atitiks Pirkimo dokumentuose nustatytus kvalifikacijos reikalavimus ir neturės pašalinimo pagrindų; 
13.15. Sutartį vykdys tik teisę verstis atitinkama veikla turintys asmenys;
13.16. atlygins tiesioginius Pirkėjo patirtus nuostolius, susijusius su Pardavėjo netinkamu / nesavalaikiu sutartinių įsipareigojimų vykdymu (bent vieno įsipareigojimo).
14. Pardavėjas prisiima visą atsakomybę dėl prekių kokybės, saugos, teisingo ženklinimo, už pateiktos informacijos tikslumą ir tiesiogiai atsako už žalą, atsiradusią dėl netinkamos prekių kokybės. Pirkėjas turi teisę reikšti pretenzijas dėl nekokybiškų ar reikalavimų neatitinkančių prekių per visą Sutarties galiojimo terminą. Taip pat Pirkėjas turi teisę reikalauti, o Pardavėjas turi prievolę ištaisyti visus Prekių trūkumus Prekių garantinio termino galiojimo laikotarpiu.
15. Pardavėjas materialiai atsako už visus Prekių trūkumus (įskaitant gedimus, toliau kartu trūkumai ir gedimai – trūkumai), paaiškėjusius Sutarties vykdymo ar (ir) Prekių garantinio termino galiojimo metu, jeigu Pardavėjas objektyviais rašytiniais įrodymais neįrodo, kad trūkumai atsirado dėl to, kad Pirkėjas ar su juo susiję tretieji asmenys naudojo Prekes ne pagal tiesioginę paskirtį ar kitais tyčiniais veiksmai pažeidę Prekių naudojimo ar saugojimo taisykles, su kuriomis buvo supažindinti. Garantinis terminas stabdomas tokiam laikotarpiui, kiek Pirkėjas negalėjo naudoti Prekėmis dėl nustatytų trūkumų, už kuriuos atsako Pardavėjas (Pardavėjas atsako už visus gaminio trūkumus).

16. Prekių garantinio laikotarpio metu (24 mėn.), pasibaigus sutarties galiojimo laikotarpiui ar ją nutraukus, Prekių gedimai šalinami Pardavėjo sąskaita, per 72 (septyniasdešimt dvi) valalandas nuo raštiško / žodinio (el. paštu, el. _________) pranešimo išsiuntimo momento, jei Šalys nesusitaria dėl kitokio gedimo šalinimo termino. Pranešimas laikomas gautas po 2 (dviejų) darbo valandų nuo pranešimo išsiuntimo momento. Nepašalinus trūkumų per nurodytą laikotarpį, Pardavėjas turi mokėti Pirkėjui 0,02 procento dydžio netesybas, skaičiuojamas nuo turinčių defektus / gedimus Prekių kainos ir atlyginti Pirkėjui nuostolius, susijusius su vėlavimu pašalinti trūkumus. 

17. Sutarties nutraukimas ar pabaiga neatleidžia Pardavėjo nuo gedimų šalinimo ir netesybų mokėjimų sutartyje nustatyta tvarka visą kiekvienos prekės garantinio termino galiojimo laikotarpį.
IV. PRIEVOLIŲ VYKDYMO TVARKA

18. Sutarties prievolių įvykdymo terminai: Pardavėjas perkamas Prekes Pirkėjui pristato savo transportu ir lėšomis adresais: 6 vnt. – Žolyno g. 34, Vilnius; darbo dienomis nuo 9.00 val. iki 15.00 val. Pardavėjas Prekes įsipareigoja pristatyti ne vėliau kaip per 3 (tris) mėnesius nuo Sutarties pasirašymo dienos. 
19. Pardavėjui pristačius Prekes ir atlikus visus susijusius darbus (kvalifikavimo, paruošimo darbui ir pan.), Pirkėjui patvirtinus kvalifikavimo dokumentus (abipusiai suderintus protokolus ir užpildytas ataskaitas), Šalys pasirašo Prekių priėmimo – perdavimo aktą ar kitą lygiavertį dokumentą (toliau – aktas), po ko Pardavėjui atsiranda teisė pateikti sąskaitą už pristatytas ir priimtas kokybiškas Prekes.
20. Tuo atveju, jei Prekių priėmimo metu Pirkėjas (Pirkėjo atstovas) pastebi pristatytų Prekių kiekio ir / ar komplektacijos ar kvalifikavimo neatitikimus Sutarties ar teisės aktų reikalavimams arba Prekių akivaizdžiai matomą neatitikimą reikalavimams, numatytiems viešojo pirkimo dokumentuose ir Techninėje specifikacijoje, Pirkėjas turi teisę nepriimti tokių Prekių, akte ar kitame dokumente nurodydamas neatitikimus ir datą. Visu trūkumus Pardavėjas pašalina savo sąskaita per Sutartyje nustatytą terminą ir dar kartą kreipiasi į Pirkėją dėl akto pasirašymo. Trūkumų šalinimas, nepratęsia Prekių pristatymui nustatyto termino.
21. Tuo atveju, jei Pardavėjas pažeidžia bent vieną iš Sutarties 1 priede nurodyto reikalavimo dėl kvalifikavimo ar susijusių prievolių, įskaitant, bet neapsiribojant, vėluoja pateikti kvalifikavimo darbų atlikimo protokolus, kvalifikuoti Prekes, pateikti ataskaitas po kvalifikavimo, Pardavėjui už kiekvieną vėlavimo dieną už kiekvieną pažeidimą atskirai taikomi 0,02 procento delspinigiai, skaičiuojami nuo bendros Sutarties kainos be PVM.
V. ŠALIŲ TEISĖS IR PAREIGOS

22. Pardavėjo teisės ir pareigos:
22.1. Pardavėjas įsipareigoja bendradarbiauti su Pirkėju, Sutartį vykdyti Pirkėjui ekonomiškai naudingiausiu būdu, vadovaujantis Sutartimi, VPĮ ir teisės aktų nuostatomis, taikomomis tokio pobūdžio Prekėms;
22.2. iš anksto (ne vėliau kaip per 2 (dvi) darbo dienas nuo paaiškėjimo) informuoti Pirkėją apie aplinkybes, galinčias turėti įtakos tinkamam Sutarties vykdymui, įskaitant planuojamą Pardavėjo reorganizavimą, likvidavimą ir pan.;  
22.3. Pardavėjas turi teisę reikalauti priimti Prekes iš anksto Šalių suderintu laiku (derinama el. paštu), jei Prekės atitinka visus Sutarties reikalavimus ir užsakymą;
22.4. Pardavėjas įsipareigoja užtikrinti, kad Sutartį vykdys tik teisę verstis atitinkama veikla turintys asmenys;
22.5. Pardavėjas turi visas kitas teises ir pareigas, numatytas šioje Sutartyje, LR Civiliniame kodekse ir kituose teisės aktuose, kiek tai neprieštarauja Sutarčiai ir VPĮ.
23. Pirkėjo teisės ir pareigos:
23.1. Pirkėjas privalo tinkamai vykdyti sutartinius įsipareigojimus Sutartyje jam nustatyta apimtimi;
23.2. Pirkėjas privalo priimti jam perduodamas kokybiškas ir Sutarties reikalavimus atitinkančias Prekes, sumokėti Prekių kainą per Sutartyje nustatytą terminą po tinkamai užpildytos ir pateiktos sąskaitos gavimo;
23.3. Pirkėjas turi teisę reikšti pretenzijas dėl nekokybiškų ar nepilnai sukomplektuotų, ar neatitinkančių Sutarties reikalavimus Prekių per visą Sutarties galiojimo terminą;
23.4. Pirkėjas Prekių naudojimo laikotarpiu pastebėjęs trūkumus privalo per protingą terminą apie tai raštu pranešti Pardavėjui;
23.5. Pirkėjas turi ir visas kitas teises ir pareigas, numatytas šioje Sutartyje, LR Civiliniame kodekse ir kituose teisės aktuose, kiek tai neprieštarauja Sutarčiai ir VPĮ.
VI. ŠALIŲ ATSAKOMYBĖ

24. Šalis, neįvykdžiusi ar netinkamai įvykdžiusi Sutartyje nustatytus įsipareigojimus, privalo atlyginti kitai Šaliai dėl to patirtus, dokumentais pagrįstus, tiesioginius nuostolius. Netesybų sumokėjimas ir nuostolių atlyginimas neatleidžia nuo tinkamo Sutarties įvykdymo. 
25. Jei sumokėtos kitai Šaliai kompensacijos ir (ar) netesybos nepadengia visų tiesioginių nukentėjusiosios Šalies nuostolių, kaltoji Šalis privalo sumokėti netesybas bei atlyginti visus tiesioginius pagrįstus nuostolius, kiek jų nepadengia netesybos.
26. Jeigu Pardavėjas ilgiau nei 30 (trisdešimt) kalendorinių dienų nuo Sutartyje nustatyto termino pabaigos vėluoja pašalinti Prekių trūkumus, neatitikimus Sutarties reikalavimams arba ilgiau nei 30 (trisdešimt) kalendorinių dienų nuo Sutartyje nustatyto termino pabaigos vėluoja pristatyti užsakytas Prekes arba vėluoja kvalifikuoti ar pateikti kvalifikavimui būtinus dokumentus arba vėluoja atlikti bet kurį kitą sutartinį įsipareigojimą, Pirkėjas turi teisę raštu informuoti Pardavėją apie ilgalaikį pažeidimą ir suteikti ne ilgesnį kaip 10 (dešimties) kalendorinių dienų terminą visiems pažeidimams pašalinti, po nurodyto termino, Pardavėjui nepašalinus visų sutartinių pažeidimų, Sutartis gali būti nutraukta Pirkėjo vienašališkai dėl Pardavėjo kaltės. Sutartis gali būti nenutraukta tik tuo atveju, jei Pardavėjas raštu garantuoja ir per 10 (dešimt) kalendorinių dienų apmoka visas jam priskaičiuotas netesybas ir Pirkėjo nuostolius, tokiu atveju Šalys raštu susitaria dėl termino, ne ilgesnio kaip 30 (trisdešimt) kalendorinių dienų, pažeidimams pašalinti.
27. Jei Sutartis nutraukiama Pirkėjo vienašališkai dėl Pardavėjo kaltės, Pardavėjas privalo sumokėti Pirkėjui 10 (dešimties) procentų nuo bendros Sutarties kainos dydžio baudą bei atlyginti visus Pirkėjo nuostolius. 
28. Jei Pardavėjas vėluoja pristatyti Prekes (bent vieną), jis moka Pirkėjui 0,02 procento dydžio delspinigius nuo vėluojamų pristatyti Prekių sumos už kiekvieną vėlavimo dieną. 
29. Jei Pirkėjas dėl savo kaltės vėluoja atsiskaityti su Pardavėju Sutartyje nustatyta tvarka,  ji įsipareigoja mokėti Pardavėjui 0,02 procento dydžio delspinigius už kiekvieną vėlavimo dieną nuo laiku nesumokėtos sumos.
30. Visos netesybos ir kompensacijos sumokamos per 10 (dešimt) kalendorinių dienų, vėluojant sumokėti netesybas, vėluojančiai sumokėti Šaliai taikomi 0,02 procento dydžio delspinigiai nuo vėluojamos sumokėti sumos.   
31. Nenugalimos jėgos (force majeure) sąvoką ir taikymo tvarką nustato LR civilinis kodeksas ir kiti galiojantys teisės aktai. Nenugalima jėga (force majeure) nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalies kontrahentai pažeidžia savo prievoles. Sutarties neįvykdžiusi Šalis privalo nedelsiant pranešti kitai Šaliai apie nenugalimos jėgos (force majeure) aplinkybių atsiradimą bei jų įtaką Sutarties įvykdymui. Jeigu šio pranešimo kita Šalis negauna per protingą laiką po to, kai Sutarties neįvykdžiusi Šalis sužinojo ar turėjo sužinoti apie tas aplinkybes, tai pastaroji Šalis privalo atlyginti dėl pranešimo negavimo atsiradusius nuostolius. Esant nenugalimos jėgos (force majeure) aplinkybėms, Šalys atleidžiamos nuo savo sutartinių įsipareigojimų vykdymo visam minėtų aplinkybių buvimo laikotarpiui, bet ne ilgiau kaip 2 (dviem) mėnesiams. Jei pagrindas nevykdyti įsipareigojimų dėl nenugalimos jėgos (force majeure) aplinkybių išlieka ilgiau nei 2 (du) mėnesius, bet kuri iš Šalių turi teisę nutraukti Sutartį.
VII. SUTARTIES GALIOJIMAS, KEITIMAS, NUTRAUKIMAS IR PABAIGA

32. Sutartis įsigalioja jos pasirašymo dieną ir galioja 12 (dvylika) mėnesių.

33. Sutarties nutraukimas nepanaikina teisės reikalauti atlyginti tiesioginius nuostolius, atsiradusius dėl Sutarties nevykdymo ar netinkamo vykdymo, bei netesybas. Sutarties nutraukimas neturi įtakos ginčų nagrinėjimo tvarką nustatančių Sutarties sąlygų ir kitų Sutarties sąlygų galiojimui, jeigu šios sąlygos pagal savo esmę lieka galioti ir po Sutarties nutraukimo.
34. Sutartis gali būti keičiama Sutartyje aiškiai nustatytomis sąlygomis arba vadovaujantis VPĮ 89 straipsniu. Sutarties sąlygų pakeitimai įforminami Šalių rašytiniais susitarimais, kurie yra neatsiejama Sutarties dalis.
35. Pirkėjas turi teisę, įspėjęs Pardavėją raštu prieš 10 (dešimt) kalendorinių dienų, vienašališkai nutraukti Sutartį dėl Pardavėjo kaltės Sutarties 26 punkte nustatyta tvarka dėl bet kurios iš Sutarties 26 punkte nurodytos aplinkybės (pažeidimo) ir taikyti Pardavėjui Sutarties 27 punkte nustatyto dydžio netesybas. 
36. Pirkėjas turi teisę, įspėjęs Pardavėją raštu prieš 10 (dešimt) kalendorinių dienų, vienašališkai nutraukti Sutartį be jokių kompensacijų Pardavėjui, jei:

37. Pardavėjui pradėta ar planuojama pradėti bankroto procedūra, likvidavimo procedūra ar Pardavėjas susidūrė su finansiniais ar kitokio pobūdžio sunkumais, dėl ko kyla rizika dėl netinkamo sutartinių įsipareigojimų vykdymo;

38. Pardavėjas turėjo būti pašalintas iš pirkimo procedūros pagal VPĮ 46 straipsnį. Pardavėjas prarado kvalifikaciją ar pasitelktas ūkio subjektas prarado kvalifikaciją, ir Pardavėjas nepašalino neatitikties per 30 (trisdešimt) kalendorinių dienų nuo aplinkybės atsiradimo;
39. Esant kitoms aplinkybėms, numatytomis VPĮ ar kituose teisės aktuose.
40. Sutartis gali būti nutraukta raštišku šalių susitarimu bei kitais Lietuvos Respublikos Civilinio kodekso ir kitų įstatymų numatytais atvejais.
VIII. TREČIŲJŲ ŠALIŲ PASITELKIMAS

41. Subtiekimui (VPĮ
 88 str.) perduodama sutartinių įsipareigojimų dalis ir iki Sutarties vykdymo pradžios žinomi subtiekėjai: _____ (jei nebuvo nurodyta, rašome „pasiūlyme nenurodyta“).
42. Pardavėjo pasitelkiami ūkio subjektai (VPĮ 49 str.), kurių kvalifikacija rėmėsi Pardavėjas dėl atitikimo Pirkimo kvalifikacijos reikalavimams: _____ (jei nebuvo nurodyta, rašome „pasiūlyme nenurodyta“).
43. Pardavėjas Sutarties vykdymui turi teisę pasitelkti tik tuos subtiekėjus, kurie buvo nurodyti jo pasiūlyme arba jei pasiūlyme buvo nurodyta subtiekimui perduodama sutartinių įsipareigojimų dalis. Subtiekėjų keitimo/pasitelkimo tvarka: Pardavėjas iš anksto (mažiausiai likus 3 darbo dienoms iki planuojamo keitimo/pasitelkimo) privalo raštu (el. paštu) kreiptis į Pirkėją, pateikti naujo subtiekėjo pavadinimą, keitimo pagrindą, sutarties su subtiekėju kopiją, subtiekėjo veiklą pagrindžiančius dokumentus (jei reikalaujama). Pirkėjui patvirtinus keitimą, pasirašomas susitarimas prie Sutarties. Pirkėjas turi teisę neleisti pakeisti/pasitelkti subtiekėjo, jei pasiūlyme nebuvo nurodyta subtiekimui perduodama dalis ar laiku nėra pateiktas prašymas dėl keitimo/pasitelkimo ar susiję dokumentai ar subtiekėjas neatitinka pirkimo sąlygų reikalavimų (jei taikoma).
44. Vadovaujantis VPĮ 49 str. ir Tiekėjo kvalifikacijos nustatymo metodikos III Skyriaus nuostatomis, Pardavėjas gali remtis kitų ūkio subjektų pajėgumais, kurių kvalifikacija remiasi dėl atitikimo Pirkimo dokumentams. Pardavėjas gali remtis kitų ūkio subjektų pajėgumais tik tuomet, jei toks ūkio subjektas buvo nurodytas pasiūlyme Pirkimo vykdymo metu ir kai buvo pateikti įrodymai, pagrindžiantys Pardavėjo teisę naudoti nurodytus išteklius. Toks pasitelktas ūkio subjektas Sutarties vykdymo metu gali būti keičiamas, Pardavėjui raštu pateikus (ne vėliau kaip likus 5 darbo dienoms iki planuojamo keitimo) prašymą su kvalifikaciją įrodančiais dokumentais (jei taikoma) ir sutartimi (tarp ūkio subjekto ir Pardavėjo). Pirkėjas, gavęs prašymą ir visus dokumentus, patikrina keičiamo ūkio subjekto atitikimą Pirkimo dokumentų reikalavimui, įsitikina, kad išteklius bus prieinamas Pardavėjui (patikrina sudarytą sutartį) ir raštu informuoja Pardavėją apie leidimą arba draudimą keisti pasitelktą ūkio subjektą. Pirkėjas turi teisę neleisti keisti pasitelkto ūkio subjekto, jei jis nebuvo laiku išviešintas ar nėra pateikti jo kvalifikaciją įrodantys dokumentai ar ūkio subjektas neturi tinkamos kvalifikacijos ar prašymas pateiktas nesilaikant nurodytų terminų. Visais atvejais, keičiant pasitelktą ūkio subjektą dėl atitikimo kvalifikacijos reikalavimams, Šalys pasirašo susitarimą prie Sutarties. 
45. Atsiradus poreikiui keisti jungtinės veiklos sutartyje nurodytus partnerius kitais, privalo būti įvykdytos visos žemiau nurodytos sąlygos:
45.1. Pardavėjas Pirkėjui pateikia šiuos dokumentus:
45.2. pasiliekančio jungtinės veiklos partnerio prašymą dėl jungtinės veiklos partnerio keitimo;
45.3. pasitraukiančio jungtinės veiklos partnerio prašymą pasitraukti iš jungtinės veiklos sutarties partnerių ir perduoti visus įsipareigojimus pagal jungtinės veiklos sutartį naujajam / pasiliekančiam jungtinės veiklos partneriui;
45.4. naujojo/pasiliekančio jungtinės veiklos partnerio raštišką sutikimą pakeisti pasitraukiantį jungtinės veiklos partnerį bei prisiimti visus pasitraukiančio jungtinės veiklos partnerio įsipareigojimus pagal jungtinės veiklos sutartį bei naujojo / pasiliekančio jungtinės veiklos partnerio  kvalifikaciją pagrindžiantys dokumentus (jei taikoma).
45.5. Pardavėjas gauna Pirkėjo rašytinį sutikimą keisti jungtinės veiklos partnerius;
45.6. Pardavėjas pateikia Pirkėjui naujos jungtinės veiklos sutarties ar esamos jungtinės veiklos sutarties pakeitimo kopiją, kurioje pasiliekančiojo jungtinės veiklos partnerio įsipareigojimai išliks tokie patys kaip ir ankstesnėje jungtinės veiklos sutartyje, o naujasis / pasiliekantis jungtinės veiklos partneris perims visus pasitraukiančiojo jungtinės veiklos partnerio įsipareigojimus pagal ankstesnę jungtinės veiklos sutartį.
45.7. Pirkėjo sutikimas dėl subtiekėjų ar pasitelkiamų ūkio subjektų jokiu būdu neatleidžia Pardavėjo nuo visiškos atsakomybės už Pardavėjo ir jo pasitelktų ar su juo susijusių trečiųjų asmenų veiksmus ir neveikimą. Pardavėjas atlygina bet kokius nuostolius ir kitą žalą, kuri kilo dėl jo ar su juo susijusių trečiųjų asmenų kaltės ar neatsargumo.
45.8. Tiesioginis atsiskaitymas su subtiekėjais nenumatomas.
IX. GINČŲ SPRENDIMO TVARKA

46. Sutartyje neaptarti klausimai sprendžiami Lietuvos Respublikos įstatymų nustatyta tvarka.
47. Visi ginčai, susiję su šia Sutartimi ar jos vykdymu, sprendžiami derybų būdu. Nepavykus išspręsti ginčo per 30 (trisdešimt) kalendorinių dienų, Lietuvos Respublikos įstatymų nustatyta tvarka ginčas perduodamas spręsti kompetentingam Lietuvos Respublikos teismui.
X. KITOS SĄLYGOS

48. Šalys patvirtina, kad sudarydamos Sutartį, jos viena kitai atskleidė visą joms žinomą informaciją, turinčią esminės reikšmės Sutarčiai sudaryti, susipažino su Sutarties ir priedų turiniu, Sutarties ir priedų turinys yra joms žinomas, aiškus ir suprastas. 
49. Visi dokumentai (įskaitant pretenzijas), susiję su šia Sutartimi ar jos vykdymu, turi būti siunčiami registruotu paštu, Šalių Sutartyje nurodytu elektroniniu paštu (pasirašyti įgalioto asmens). Elektroniniu paštu siunčiamas dokumentas laikomas gautu kitą darbo dieną po išsiuntimo. 
50. Pasikeitus Sutartį pasirašiusių Šalių adresams, banko sąskaitų numeriams ir (ar) kitiems rekvizitams, Šalys privalo apie tai informuoti viena kitą ne vėliau kaip per 2 (dvi) darbo dienas. Šalis, neįvykdžiusi šių reikalavimų, negali pareikšti pretenzijų, jog ji negavo pranešimų, siųstų pagal kitai Šaliai žinomus rekvizitus. 
51. Visa informacija, Šalių gauta ir (ar) sužinota dalyvaujant viešajame pirkime ir vykdant Sutartį, laikoma konfidencialia informacija, kurios atskleidimas be rašytinio kitos Šalies sutikimo draudžiamas. Konfidenciali informacija gali būti atskleista be kitos Šalies sutikimo, jei toks atskleidimas privalomas pagal teisės aktų nuostatas. Šalys privalo saugoti konfidencialią informaciją tinkamai ir protingai, naudoti šią informaciją tiktai vykdant įsipareigojimus pagal Sutartį, dauginti šią informaciją tokia apimtimi, kiek to reikia ir būtina vykdant įsipareigojimus pagal Sutartį. Konfidencialumo reikalavimai netaikomi informacijai, kuri yra ar Sutarties galiojimo laikotarpiu tapo viešai žinoma, arba turi būti atskleista pagal galiojančių teisės aktų reikalavimus.
52. Vykdydamos Sutartį, Šalys įsipareigoja užtikrinti tinkamą 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo (toliau – Reglamentas) nuostatų įgyvendinimą. Jei Sutarties vykdymo metu bus tvarkomi asmens duomenys, Šalys įsipareigoja sudaryti papildomą susitarimą dėl duomenų tvarkymo prie Sutarties ir imtis kitų būtinų priemonių, siekiant užtikrinti atitiktį Reglamento reikalavimams.  
53. Šalys, vykdydamos Sutartį, įsipareigoja laikytis šių aplinkosaugos reikalavimų: mažinti popieriaus sunaudojimą, atsisakyti nebūtino dokumentų kopijavimo ir spausdinimo. Su Sutarties vykdymu susiję dokumentai Klientui turi būti pateikti tik elektroniniu formatu (nebent Sutartyje ir jos prieduose nenumatyta kitaip). Išimtiniais atvejais su Sutarties vykdymu susiję dokumentai, turi (gali) būti pateikiami popieriniu formatu, jeigu toks formatas privalomas pagal teisės aktus arba Klientas nurodo tokį būtinumą – tokiu atveju turi būti naudojamas perdirbtas popierius, kuris atitinka minimaliuosius aplinkos apsaugos kriterijus, patvirtintus Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Produktų, kurių viešiesiems pirkimams taikytini aplinkos 2 apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“.

54. Pardavėjas negali perduoti ar kitaip perleisti savo įsipareigojimų pagal sutartį tretiesiems asmenims be Pirkėjo raštiško sutikimo.
55. Asmuo, atsakingas už Sutarties ir jos pakeitimų paskelbimą pagal VPĮ 86 straipsnio 9 dalies nuostatas – VšĮ Nacionalinio kraujo centro Sekretoriato administratorė ____________, tel. +3705 239 2444, el. p. nkcadministracija@kraujodonoryste.lt.
56. Pirkėjo paskirtas asmuo, atsakingas už Sutarties vykdymą: ______________, mob.: _____________, el. p.: _______________.
57. Pardavėjo paskirtas asmuo, atsakingas už Sutarties vykdymą: ______________, mob.: _____________, el. p.: _______________.
58. Sutartis sudaroma 2 (dviem) vienodą juridinę galią turinčiais egzemplioriais lietuvių kalba kiekvienai Šaliai arba Sutartis bus pasirašoma elektroniniu būdu, Šalims apsikeičiant elektronine Sutarties versija.
XI. ŠALIŲ REKVIZITAI

	PARDAVĖJAS 

_______________________________

A.V.

	PIRKĖJAS 

VšĮ Nacionalinis kraujo centras

Įstaigos kodas 126413338

PVM mokėtojo kodas LT100001230518

Žolyno g. 34, LT-10246, Vilnius

Tel. +37052392444

El. p. nkcadministracija@kraujodonoryste.lt 
AB Swedbank, Banko kodas 73000

A/s Nr. LT22 7300 0101 0137 5039
_______________________________

A.V.



2025 m. ________ mėn. __ d. Pirkimo – pardavimo sutarties Nr. _____________

1 priedas

I. PREKIŲ PAVADINIMAS, KIEKIS, KAINA
	Eil. Nr.
	Pirkimo objektas

	Mato vienetas
	Kiekis
	Vieneto įkainis, Eur be PVM
	Kaina, Eur be PVM

(3) x (4)

	
	1
	2
	3
	4
	5

	1.
	Konservuoto kraujo svarstyklės – maišytuvai

(Gamintojas, modelis)
	vnt.
	6
	
	

	(Perkančiajai organizacijai nėra taikoma PVM lengvata) PVM tarifas, proc.:
	21 %

	PVM suma, EUR:
	

	Bendra sutarties kaina, EUR su PVM:  
	


Bendra Sutarties kaina su PVM yra ____________ EUR (__________ eurų, ___ euro ct.).
Vadovaujantis Kainodaros taisyklių nustatymo metodika, Sutarčiai taikomas fiksuotos kainos kainodaros būdas. Į kainą Pardavėjas privalo įskaičiuoti visus mokesčius ir kaštus, susijusius su tinkamu, savalaikiu sutartinių įsipareigojimų vykdymu, įskaitant Prekes, jų tiekimo, kvalifikavimo, aptarnavimo, remonto, tiekimo, diegimo, atnaujinimo bei susijusias medžiagas / priemones / papildomą  įrangą, taip pat išlaidas, susijusias su mokesčių mokėjimu bei kitų Pardavėjo kaip rinkos dalyvio, darbdavio atliekamus mokėjimus ir mokamus mokesčius, kainų rinkoje pasikeitimo rizikos ir kitus galimus kaštus, kurie nurodyti Sutartyje arba yra galimi, atsižvelgiant į Sutarties pobūdį ir trukmę. 

II. TECHNINĖ SPECIFIKACIJA

Pirkimo objektas: Konservuoto kraujo svarstyklės – maišytuvai;
Perkamas kiekis: 6 vnt.;
Sutarties trukmė: 12 (dvylika) mėnesių. 
	Eil. Nr.
	Parametrai (specifikacija)
	Reikalaujami parametrai ir reikalaujamos parametrų reikšmės

	1.
	Paskirtis
	1. Kraujo maišymas ir svėrimas kraujo ėmimo iš donoro metu;

2. Kraujo maišų PVC vamzdelių sandarinimas (būtinas integruotas vamzdelių užlydymo įrankis);

3. Įranga skirta darbui mobiliame punkte (būtina transportavimo dėžė su krovimo funkcija leidžiančia įkrauti įrenginį neišimant iš transportavimo dėžės, apsauganti įrangą nuo aukšto lygio vibracijos ir mechaninių smūgių);
4. Duomenų išsaugojimo galimybė (būtinas brūkšninių kodų skaitytuvas), vidinė atmintis ir duomenų perdavimas į išorinę laikmeną.

	2.
	Įrangos techninės charakteristikos
	1. Automatinis kraujo maišymas;

2. Automatinis kraujo svėrimas, tėkmės greičio sekimas bei kraujo ėmimo sustabdymas surinkus nurodytą kiekį; 

3. Aliarmai esant netinkamai kraujo tėkmei;

4. Svorio matavimo tikslumo ribos ne daugiau nei  1,5 %, pateikti gamintojo patvirtinimo kopiją;
5. Automatinis kraujo ėmimo vamzdelio spaustukas su integruotu vamzdelio buvimo / nebuvimo sensoriumi;
6. Integruotas vamzdelių užlydymo įrankis gali sandarinti skirtingo skersmens ir skirtingų sienelių storio PVC vamzdelius;

7. Įranga universali, tinka įvairių gamintojų kraujo maišeliams.

	3.
	Vamzdelių užlydymo įrankis
	1. Sandarinimo trukmė 1 – 5 sekundės;

	4.
	Svoris
	1. Ne daugiau nei 5 kg.

	5.
	Ekranas
	1. Ne mažesnis nei 10 cm įstrižainės grafinis ekranas;

2. Informacija rodoma ekrane:

2.1. Faktinis kraujo srautas;

      2.2. Akumuliatoriaus įkrovimo lygis;

      2.3. Donacijos data, laikas, trukmė;

      2.4. Imamo kraujo tūris;

      2.5. Proceso eigos juosta;

      2.6. Aliarmai ir sutrikimų pranešimai.

	6.
	Duomenų perdavimas
	1. Standartinės duomenų perdavimo jungtys RS-232, RS-485 arba USB (arba lygiavertės), tinkamos prijungti įrangą prie skirtingų tinklų;

2. Abipusis ryšys – galimybė kompiuteriu kontroliuoti ir įvesti donoro duomenis.

3. Duomenų eksportavimas – kaupiamų duomenų eksportavimas laisvai redaguojamu formatu.

	7.
	Duomenų išsaugojimas
	1. Apsauga nuo sumaišymo: galimybė kontroliuoti donoro, kraujo maišo ir mėgintuvėlių brūkšninius kodus;

2. Darbuotojo identifikavimas;

3. Galimybė išsaugoti duomenis nesant ryšio su kompiuterių tinklu.

	8.
	Darbo sąlygos
	1. Aplinkos temperatūra ne siauresnėse ribose kaip nuo + 15 °C iki + 30 °C;

2. Santykinė drėgmė ne siauresnėse ribose kaip nuo 30 % iki 70 %.

	9.
	Naudojami elektros maitinimo šaltiniai
	1. 220 - 240 V, 50 / 60 Hz elektros tinklas;
2. Įrangoje integruotas akumuliatorius, užtikrinantis darbą esant elektros tiekimo sutrikimams.

	10.
	Reikalavimai akumuliatoriui
	1. Akumuliatorius turi būti įkraunamas automatiškai, neišimant iš transportavimo dėžės, kai tik prijungiamas maitinimas iš elektros tinklo;

2. Pilnai įkrautas akumuliatorius turi užtikrinti ne mažiau kaip 50 kraujo ėmimo procedūrų.


1. Kraujo maišytuvai – svarstyklės turi turėti CE ženklą. Tiekėjas privalo pateikti CE atitikties sertifikato arba lygiaverčio dokumento kopiją. Tiekėjo vienašališka deklaracija nelaikoma tinkamu įrodymu.
2. Vartotojo instrukcija lietuvių ir anglų kalba;

3. Gamintojas arba tiekėjas kvalifikuoja įrangą (IQ – Installation Qualification; OQ- Operation Qualification , PQ – Performance Qualification) per 60 (šešiasdešimt) kalendorinių dienų nuo prekių pristatymo;

4. Darbuotojai turi būti apmokyti dirbti su kraujo maišytuvais – svarstyklėmis su užlydymu ir jiems turi būti išduoti tai patvirtinantys dokumentai;

5. Įrangos kokybė turi atitikti Europos tarybos direktyvos 93/42 ,,Medicinos prietaisai“ ir Lietuvos medicinos normos MN 4:2009 ,,Medicinos prietaisų saugos techninio reglamento“ reikalavimus – pateikti tai įrodančio dokumento kopija specifikacijai (jeigu dokumentai išduoti ne lietuvių kalba pateikti dokumentus originalo kalba ir tiekėjo parašu patvirtintą vertimą į lietuvių kalbą);
6. Suteikiama ne mažiau kaip 24 (dvidešimt keturių) mėnesių garantija;

7. Garantinio laikotarpio metu gedimo šalinimas per 72 (septyniasdešimt dvi) val. nuo pranešimo gavimo;

8. Garantiniu laikotarpiu nemokamai atlikti kraujo maišytuvų – svarstyklių su užlydymu techninę priežiūrą* (pateikti gamintojo įgaliojimą tiekėjui ar kitai įmonei, su kuria tiekėjas sudaręs sutartį);

9. Prekės pristatomos per 3 (tris) mėnesius nuo sutarties pasirašymo adresu: Žolyno g. 34, Vilnius;

* Techninę priežiūrą ir remontą gali atlikti tik įmonė turinti tinkamos kvalifikacijos specialistų ir patirties. Pateikti tai patvirtinančius dokumentus. Paslaugų teikėjas pateikia patvirtinimą raštu, jeigu, vykdant Sutartį, darbus atliks specialistas, kuris nėra Paslaugų teikėjo darbuotojas. Paslaugų tiekėjas privalo nurodyti specialisto vardą, pavardę ir pateikti susitarimo ar kito abipusiai pasirašyto dokumento kopiją, kuri patvirtintų, kad išteklius jam bus prieinamas visą sutarties galiojimo laikotarpį.
    Techninės priežiūros reglamentas pateikiamas po sutarties pasirašymo, jis turi būti suderintas ir pasirašytas iki techninės priežiūros atlikimo. Techninės priežiūros reglamente turi būti nurodyti techninės priežiūros metu atliekami darbai, jų periodiškumas, tikrinami parametrai ir rodikliai, jų priimtinumo kriterijai, naudojami prietaisai ir medžiagos, išvardinta dokumentacija, kuria vadovaujamasi sudarant reglamentą. Jei įrangos gamintojas neturi patvirtintos techninės priežiūros reglamento formos, gali būti pildoma perkančiosios organizacijos patvirtinta forma. Techninės priežiūros metu naudojami matavimo prietaisai privalo turėti galiojančius kalibravimo liudijimus / patikros sertifikatus (dokumentų kopijos pateikiamos prieš atliekant paslaugas).Sąlygos pateikiamos vadovaujantis ir atsižvelgiant į reikalavimus, nurodytus Gerosios praktikos gairių kraujo donorystės įstaigoms 8 punkto (Išorės subjektų valdymas) 8.2.1 papunktį (Užsakovas atsako už rangovo kompetencijos įvertinimą, kad pastarasis galėtų sėkmingai atlikti jam pavestą darbą ir už tai, kad sutartimi būtų užtikrintas Gerosios praktikos principų ir nuostatų laikymasis), 8.3.2 papunktį (Rangovas turėtų turėti atitinkamas patalpas, įrangą, žinias, patirtį ir kompetentingus darbuotojus, kad galėtų deramai atlikti tą darbą, kurio prašo užsakovas) ir Lietuvos Respublikos sveikatos apsaugos ministro 2010 m. gegužės 3 d. įsakymu Nr. V-383 „Dėl Medicinos priemonių (prietaisų) naudojimo tvarkos aprašo patvirtinimo“ patvirtinto Medicinos priemonių (prietaisų) naudojimo tvarkos aprašo 16, 19, 23 ir 24 punktais.

_____________________________
	PARDAVĖJAS 

_____________ (parašas)

A.V.
	PIRKĖJAS 

__________________ (parašas)

A.V.

� Tiekėjo pasiūlyta prekė, jos gamintojas ar modelis gali būti keičiami tik sutarties vykdymo metu į lygiavertės arba geresnės kokybės prekę, visiškai atitinkančią pirkimo sąlygas, įskaitant techninę specifikaciją. Keitimas galimas tik tuo atveju, jei prekės gamintojas negalima prekės arba gamintojas bankrutuoja arba yra likviduojamas arba dėl COVID-19 sutrinka gamintojo veikla ar prekių tiekimas, pateikiant tai įrodančius dokumentus. Apie prekės gamintojo ar modelio (atitinkamai ir prekės) keitimą tiekėjas praneša iš anksto, pateikia visus reikalingus pagal pirkimo sąlygas dokumentus ir atlieka privalomus dėl prekių tiekimo ir tinkamo veikimo pirkimo sąlygose, įskaitant techninę specifikaciją, numatytus veiksmus. 





2

